CHAYO จัดงานแถลงจัดตั้งบริษัทย่อย
CHAYO จัดงานแถลงจัดตั้งบริษัทย่อย ณ สำนักงานใหญ่ บมจ. ชโย กรุ๊ป เมื่อเร็ว ๆ นี้
16 ก.ค. 2561

 คุณสุขสันต์ ยศะสินธุ์ (กลาง) ประธานเจ้าหน้าที่บริหาร บริษัท ชโย กรุ๊ป จำกัด (มหาชน) หรือ CHAYO ผู้เชี่ยวชาญในธุรกิจลงทุนและบริหารสินทรัพย์ด้อยคุณภาพ ธุรกิจให้บริการเจรจาติดตามทวงถามและเร่งรัดหนี้ รวมทั้งธุรกิจศูนย์บริการข้อมูลลูกค้า พร้อมด้วยคุณกิตติ ตั้งศรีวงศ์ (ซ้าย) รองประธานเจ้าหน้าที่บริหาร และคุณณฐพล ทิพชัชวาลวงศ์ (ขวา) ประธานเจ้าหน้าที่บริหาร สายบัญชีและการเงิน ร่วมถ่ายภาพเป็นที่ระลึกภายหลังแถลงจัดตั้งบริษัทย่อยเพื่อขอใบอนุญาตและรุกธุรกิจปล่อยสินเชื่อ
โดยตั้งเป้ายอดปล่อยสินเชื่อ 500 ล้านบาทภายใน 3 ปี โดยคาดว่าจะสามารถเริ่มดำเนินการได้ภายในไตรมาส 4 นี้ ขณะที่ธุรกิจซื้อหนี้ตั้งเป้าไม่ต่ำกว่า 10,000 ล้านบาท จากครึ่งปีแรกซื้อไปแล้วกว่า 8 พันล้านบาท งานดังกล่าวจัดขึ้น ณ สำนักงานใหญ่ บมจ. ชโย กรุ๊ป เมื่อเร็ว ๆ นี้